קרב זיקים

הקרבות בזיקים התחוללו בין צה"ל לחמאס, וכללו טבח שביצע חמאס, שהחלו ב-7 באוקטובר והמשיכו עד 11 באוקטובר, כחלק ממתקפת הפתע על ישראל. הקרבות התנהלו בקיבוץ זיקים, בבסיס הטירונים מחנה זיקים, ובחוף זיקים, שם בוצע טבח בידי חמאס וכן התנהלו מספר קרבות.

== בקיבוץ זיקים ==
בזיקים הייתה קיימת כיתת כוננות עם ציוד מתאים, כולל רובי סער, שמונתה ומומנה על ידי הקיבוץ.

בקרית מחיל הים הקפיצה את כיתת הכוננות בקיבוץ זיקים לאחר שזוהו מחבלים שהתקרבו לקיבוץ. כיתת הכוננות מנתה 12 חברים (מתוך 15), והיא נלחמה ב-9 מחבלים,<ref name=":1" /> שהגיעו בבוקר 7 באוקטובר ברכב סוואנה ותקפו את הקיבוץ. לאחר קרב שנמשך כשעה, הצליח אחד המגנים לאגף את המחבלים, וחברי כיתת הכוננות הרגו 4 מחבלים. אחרים ברחו.<ref name=":1" /> שני חברי קיבוץ נפצעו.

לאחר שעתיים של לחימה, הגיע אל הקיבוץ כוח של מספר לוחמי מגלן, אשר מפקדם בן הקיבוץ חבר הקפיץ אותם מבסיסם. הצוות המשיך בלחימה במרחב בסיס יפתח ובא"ח העורף. במהלך הקרב נהרג לוחם שירות הביטחון הכללי אשר הובהל אל הלחימה בדרכו אל יחידתו. 

בהמשך פונו חברי הקיבוץ לקיבוצים מעלה החמישה ושדות ים.

== הטבח והקרבות בחוף זיקים ==

בבוקר יום שבת, 7 באוקטובר, חג שמחת תורה, כ"ב בתשרי ה'תשפ"ד,<ref name=":0"></ref> הגיעו ארבע סירות של חמאס מרצועת עזה לחוף זיקים. בכל סירה היו שישה עד שמונה מחבלים. שתי סירות גומי וסירה נוספת הושמדו על ידי ספינות פלגה 916 של חיל הים הישראלי שהיו בדרכן לחוף זיקים. במקביל שוגרו מהחוף לעבר ספינות חיל הים טילי נ"ט ורחפנים חמושים. סירת מחבלים אחת או שתיים הצליחה להגיע לחוף זיקים, והמחבלים שבה נהרגו על ידי כוח שנפרש בחוף. מתחת למים, התמודד החיל עם צוללנים ששלח החמאס. לאחר כמה שעות, אסף גדוד 51 של חטיבת גולני אזרחים שהסתתרו סמוך לחוף והיו עדים לחלק מהלחימה.

מחבלים שהצליחו להגיע לחוף רצחו 19 אזרחים. לפי דיווח מ-19 באוקטובר,ברחו כ-20 עד 30 אזרחים ששהו בחוף מהמחבלים ומצאו מחסה במחנה זיקים. עשרה אזרחים ששהו בחוף בבוקר 7 באוקטובר נחשבו נעדרים, ובהמשך נודע שתשעה מתוכם היו בין הנרצחים. הם נרצחו לאחר שהמחבלים זרקו רימונים לתוך המיגונית בה הם שהו. ב-16 באוקטובר הם אותרו, והודעות הועברו למשפחות ב-26 באוקטובר. לפי פרסום נוסף, נרצחו נעדרים אחרים במקום אחר בו הסתתרו יחד עם שני לוחמים שנלחמו במחבלים.

בבוקר 8 באוקטובר הרגה פלגה 916 חמישה מחבלים חמושים של החמאס, שניסו לחדור מהים לחוף זיקים.

ב-10 באוקטובר, זיהה כוח צה"ל מגדוד 52 של חטיבה 401, בשיתוף עם כוח מיחידת מגלן, ארבעה מחבלים חמושים בחוף זיקים. כוח מגדוד 17 של חטיבת ביסלמ"ח הרג את המחבלים.

בערב 11 באוקטובר נסע כוח לוחמים של יחידת מגלן בסמוך לבסיס זיקים, וזמן קצר לאחר מכן נתקל במארב של מחבלי חמאס וספג אש כבדה. הכוח הצליח לחסל את כל שמונת המחבלים. במהלך ההתקלות נהרגו שלושה לוחמי מגלן.

ב-12 באוקטובר הודיע צה"ל שנהרגו לפחות 13 מחבלים בזיקים. ב-24 באוקטובר הרג צה"ל לפחות 10 מחבלים נוספים שניסו להגיע לחוף זיקים.

== במחנה זיקים ==
מחבלי חמאס נכנסו לשטח ישראל מהים ודרך הפרצות בגדר המערכת סביב רצועת עזה, כ-1.5 ק"מ דרומית למחנה זיקים, שהוא בסיס הטירונים של חטיבת החילוץ וההדרכה של פיקוד העורף. רוב החיילים בבסיס זה, 90 טירונים, שירתו בצה"ל רק חודשיים. בבסיס שהתה משפחת רב בת עשר נפשות שבאה כבר ביום שישי להחליף את רב היחידה ולעשות את השבת והחג עם החיילים בבסיס. אם המשפחה, מיכל אלון, אחות במקצועה. בנוסף הגיעו לבסיס בזמן האירוע בשבת כ-20 עד 30 אזרחים שברחו ממחבלים בחוף זיקים.

מייד עם ירי הרקטות מרצועת עזה החליפו חיילי סגל הבסיס את הטירונים שהיו בעמדות שמירה סביבו, והטירונים נשלחו לתפוס מחסה במיגוניות. שעה לאחר מכן, ב-7:31, החל ירי של כ-50 מחבלים על הבסיס, שכלל רימוני רסס, רקטות RPG ורובים. מול המחבלים ניצבו בעיקר חיילי סגל הבסיס. בטיפול בנפגעים השתתפה מיכל אלון, אזרחית ואחות במקצועה, שהתארחה עם משפחתה בבסיס לרגל שמחת תורה, במהלך הטיפול בפצועים היא נורתה במכוון על ידי מחבל.<ref></ref> היא פונתה לבית החולים בידי ארז אשל ונעם דוד ממכינת עין פרת.

בקרב, שהסתיים לפני השעה 10:00, נהרגו שבעה חיילים (ארבעה לוחמים ושלוש לוחמות): מפקד הפלוגה אדיר מאיר עבודי, סגנית מפקד הפלוגה אור מוזס, 2 מפקדי מחלקות - אדר בן סימון וינאי קמינקא, מפקדת כיתת טירונים עדן אלון לוי, לוחם ונהג חפ"ק הפלוגה עומרי ניב פיירשטין וטירון נריה אהרון נגארי. בנוסף לכך נפצעו שבעה נוספים, אך בסופה של הלחימה המחבלים הוכנעו והבסיס לא נכבש.

בתום הקרב הגיעו לבסיס לוחמי יחידת מגלן כתגבורת.

== ראו גם ==
* הטבח בחוף זיקים
* החדירה לחוף זיקים (2014)

== קישורים חיצוניים ==
* 
* 
* 
* [https://www.youtube.com/watch?v=fRf1KRFqKA8 הסיפור של 8 ילדים שנקלעו לתופת בבסיס זיקים], ערוץ רגע של חכמה, 18 באוקטובר 2023
* 
* 
* 
* [https://www.youtube.com/watch?v=kw2sKrqsBYI "יש פה המון מחבלים ואנחנו בקרב אינסופי": גיבורי הלחימה על זיקים], בערוץ היוטיוב של כאן 11, 7 בדצמבר 2023
* 
* 

== הערות שוליים ==

קטגוריה:זיקים
קטגוריה:חיל הים הישראלי: קרבות ומבצעים
קטגוריה:חטיבת גבעתי: קרבות ומבצעים
קטגוריה:פעולות שייטת 13
זיקים
קטגוריה:פיקוד העורף
קטגוריה:חטיבה 401
קטגוריה:יחידת מגלן
קטגוריה:חטיבת גולני: קרבות ומבצעים